**„Ólomüveg ablakok a templomban”**

**A nemzeti érték rövid bemutatása**

Mozaikablakok cseréje templomunkban – beszélgetés Orosz János plébánossal (részlet)

Honnan az ötlet az ólmozott üvegablakok cseréjére?

* Már sok embernek mutattam a templom pincéjében évtizedek óta sarokban fekvő, régi színes ablakok maradványait, gondoltam, fel kéne újítani őket.

Mikor bontották ki és tették helyére a mostani üvegeket?

* Az idősebbek úgy emlékeznek, talán a háborúban sérültek meg, kaptak lövedéket az ablakok. Azután Ottó atya cseréltette ki a mostani üvegekre.

Mikor készül el a felújítás? Egyáltalán, mely szentek nevét viselték az ablakok?

- Az Újhartyáni Egyházközség az elmúlt évben szerződést kötött a templom négy darab ólmozott üvegablakának restaurálására, melyek remélhetően a tavasszal elkészülnek.

Szent Franciska ablak 2,25 m2

Szent Alajos ablak 3,42 m2

Nepomuki Szent János ablak 3,42 m2

B. Szent Károly ablak 3,41 m2

…van-e utalás a Historia Domusban (Újhartyán egyháztörténetében) arra, hogy kinek a kezdeményezéséből és mikor kerültek behelyezésre eredetileg az ólomüveg ablakok?

* Igen, a nevezett könyv 1902. évi leírásában találtam rá utalást. Íme:

*„A régi egyszerű ablakok helyt adnak művésziesen festett újaknak. A 800 korona összegű költséget négy nemes lélek viselte, névleg: Kakucsi Liebner József kegyúr, Schubert Rozina, özv. Rötzer Ferencné és Molnár János. Az ablakok az egész templomnak új alakot nyújtottak, mely körülmény nagyban kelti fel az emberben a fokozottabb áhítatot és emeli fel az imádkozó szívet Istenhez. Örök hála mindenki részéről a nemes lelkű adakozóknak.”*



Szent Franciskát ábrázoló ólomüveg ablak